Як не было, так і няма ад нашых пісьменнікаў выдатных твораў, што палюбіліся шырокаму колу чытачоў. Прафесійныя кампазітары не могуць напісаць песню, з якой Беларусь змагла б годна выступіць на конкурсе Еўрабачанне- сказаў пад час выступлення Аляксандр Лукашэнка. У сваім выступленні Прэзідэнт закрануў таксама шэраг праблемных аспектаў развіцця айчыннага кінематографа. Цягам усіх гадоў iснавання суверэннай Беларусi дзяржава ўкладвае ў развiццё нацыянальнай культуры значныя сродкi. Паводле слоў беларускага Лідэра, неабходна больш эфектыўна выкарыстоўваць дзяржаўныя рэсурсы на падтрымку культуры і мастацтва, увязаўшы фінансаванне з той ідэалагічнай і творчай аддачай, якую атрымлівае ад іх грамадства. Адначасова, трэба сфарміраваць сістэму, здольную павялічыць прыток пазабюджэтнага інвесціравання ў культуру, каб гэтая сфера стала адной з прэстыжных для ўкладання капіталу. 